
TEZE ŞI ANTITEZE LA CERNĂUȚI (II) 
VITALIE ZÂGREA - 
VIITORUL LIDER AL COMUNITĂȚII ROMÂNEŞTI DIN UCRAINA ? 


Discret, fără să apară în lumina reflectoarelor 
fără motiv, tânărul intelectual bucovinean Vitalie 
Zâgrea se află în prezent la o cotă de modestie, care 
este într-un dezacord total cu ceea ce se întâmplă de 
mai bine de un deceniu la Cernăuţi. Datorită acestui 
fapt nu se vorbeşte prea des în mediul românesc din 
Bucovina Istorică despre poetul care se află în fruntea 


organizaţiei tineretului bucovinean. 

“ Dar “portofoliul” lui Vitalie Zâgrea este cu 
adevărat demn de luat în seamă: redactor şef al 
Redacţiei emisiunilor în limba română din cadrul 
Comitetului de radio şi televiziune de stat al Ucrainei, 
Președinte al Ligii Tineretului Român „Junimea”, 
secretar responsabil de redacţie al publicaţiei 
„Junimea”, redactor la publicaţia „Libertatea 
cuvântului”, membru al cenaclului literar „Mircea 
Streinul”. 

Vitalie Zâgrea, spre deosebire de unii din 
confrații săi mai vâstnici ce au virat spre Moscova, la 
alegerile prezidențiale din 2004 şi la cele parlamentare 
din 2006, şi-a păstrat verticalitatea coloanei vertebrale 
militând pentru drumul orange spre Europa al 
Ucrainei. - 

Vitalie Zâgrea este un aprig luptător pentru 
dreptul limbii române în nordul Bucovinei. lată ce ne 
relatează publicația „Junimea” nr. 5 (21) din 13 
noiembrie 2004 sub titlul „Yuşcenko susține limba 
română” : „În perioada 16-21 noiembrie 2004, în Arad, 
România, va avea loc cea de-a treia etapă a proiectului 
multianual „Limba română fără frontiere” organizat 


“Născut în anul 1975 în localitatea Buda Mică, raionul Herţa, reg. Cernăuți. 
Poet. Absolvent al Universităţii. din Cernăuţi, Facultatea de Limba şi 
Literatura Română. Membru al cenaclului literar “Mircea Streinul” din 
Cernăuţi. Debut cu versuri la Gazeta de Herţa. Colaborator la Radio 
Ucraina Internaţional. Inclus în volumul colectiv Cuvinte mănăstireşti 
(1996). Publică versuri în Almanahul Țara Fagilor şi în presa nord- 

de către Biblioteca judeţeană „A.D.Xenopol”, care are 
ca prim scop popularizarea în România a 
comunităților româneşti de peste hotare. După românii 
din Banatul Sârbesc şi cei din Valea Timokului, anul 
acesta [2004] va fi prezentă comunitatea română din 
Nordul Bucovinei, prin intermediul Ligii Tineretului 
Român „Junimea” din regiunea Cernăuţi, Ucraina. 
Menţionând faptul că limba maternă a fiecărui popor 
trebuie păstrată cu sfințenie şi că cei care-şi cinstesc 
neamul şi obiceiurile populare trebuie sprijiniți în 
activitatea lor, Viktor Yuşcenko s-a arătat binevoitor să 
acopere parţial cheltuielile legate de deplasarea 
tinerilor junimişti cernăuțeni în România. Susținerea 
lui Yuşcenko în campania electorală prezidenţială din 
2004 demonstrează 'că Liga Tineretului Român a 
militat pentru orientarea pro-oceidentală a Ucrainei 
ceea ce a facut să se situeze pe poziții diametral opuse 
cu alte organizații româneşti sau cu alți,lideri „şlefuiţi” 
în perioada educației sovietice. 

Şi la alegerile din 2006 Junimea cernăuțeană a 


militat pentru _portocaliul european şi a câştigat. A 
câştigat stima şi onoarea PATRIEI ISTORICE, stima şi 


onoarea POPORULUI ROMÂN. 


VITALIE ZÂGREA POETUL GENERAŢIEI 

NOUĂZECISTE DE LA CERNĂUȚI 

În cadrul poeților nouăzecişti de la Cernăuţi, 
Vitalie Zâgrea face o figură aparte. În grupul format de 
Ion Bâcu, Rodica Ursuleac, Doina Bojescu, Dumitru 
Mitencu, Liviu Rusu, Lia Popov şi Gheorghe 
Ungureanu, Vialie Zâprea reuşeşte să scrie şi să 
vorbească depre poezie în emisiunile radio şi în 
paginile publicațiilor “Liberțatea cuvântului” şi 
“Junimea”. 

“Poeţii cernăuțeani din perioada ucraineană 
(de după 1991), în: marea lor majoritate nu-şi pot 
permite “luxul” de a face “arta pură” (prin creație, 
cenacluri, reviste) în- afara unui susținut mesianism 
cultural de rezonanță publică, deşi (în poezie mai cu 
seamă) se încearcă cu multă insistență o ieşire din 
cadrul locurilor comune de natură extraliterară.” 
(Gr.Bostan, Lora Bostan: Pagini de literatură română. 
Bucovina, regiunea Cernăuţi, 1775-2000,Cernăuţi, 
2000, p.18). Vitalie Zâgrea şi tinerii poeți de la Junimea 
au reuşit totuşi să pună bazele unui cenaclu literar pe 
care l-au numit “Mircea Streinul” după numele 
marelui poet bucovinean din perioada interbelică. 

Poezia lui Vitalie Zâgrea a fost selecționată 
pentru a face parte din faimoasa antologie în limba 
franceză a lui George Astalos „Racine _liriques 
Selection anthologique de la poesie bucovinienne”, 
Bucharest, Edition Casa Radio, 2002. 
Tematica poeziei lui Vitalie Zâgrea este de factură 
filosofică și-l apropie de Blaga şi Stănescu. ' 


VITALIE ZÂGREA - JURNALIST LA 
“LIBERTATEA CUVANTULUI” ȘI “JUNIMEA” 
Din august 2002 apare la Cernăuţi 
săptămânalul “Libertatea Cuvântului”, Pagina a XI-a 
a ziarului este pregătită şi realizată de 'către Vitalie 


bucovineană. Semnalat în lucrarea “Pagini de literatură Bucovina, 
reg. Cernăuţi 1775-2000” de Grigore şi Lora Bostan. Doctorand iu 
Universitatea din Bucureşti. 

"(Emil Sateo : Enciclopedia Bucovinei Vol, II, Suceava 2004, Ed. Princeps, 


Zâgrea sub genericul “Junimea”. Astfel poetul Vitalie 
Zâgrea aduce săptămânal în casele românilor 
bucovineni ştiri despre activitatea culturală în care 
sunt angrenaţi copiii, elevii, studenţii şi tinerii din 
nordul Bucovinei. 

Este o activitate în care se depune o muncă de 
Sisif, pentru că Vitalie Zâgrea nu vorbeşte aici numai 
despre activităţile altora dar şi despre acțivitățile sale 
culturale, în care se implică cu sufletul şi inima. 

Vitalie Zâgrea acordă o atenţie deosbită 
tuturor, nu numai studenților, dar şi elevilor în rândul 
cărora radiografiază atent creația lor literară, pentru 
descoperirea unor noi talente care să se afirme în 
viitorii ani. 

La 17 ani Vitalie Zâgrea era prezent cu poezia 
“S-a dus copilăria” în ziarul “Plai Românesc” (nr.3 /16/ 
din 6 februarie 1992). lată această poezia, prima 
(credem noi) din creaţia tipărită a lui Vitalie Zâgrea: 


S-a dus copilăria 


Din zările senine 
îmi amintesc cu dor 
dezilele pline 
de joc fermecător, 
decodru, de câmpie, 
de susur de izvor... 
De trilul ciocârliei, 
dezborul ei uşor. 
Dar timpul ca furtuna 
s-a dus fără de veste 
şi mi-a lăsatîn urmă 
o lume de poveste. 


Vasile Tărâţeanu a publicat această primă 
poezie a lui Vitalie Zâgrea, pe când acesta era elev la 
Liceul din satul Molnița, raionul Herţa. 

Iată-l pe Vitalie Zâgrea, doisprezece ani mai 
târziu, primind la redacţia ziarului “Libertatea 
cuvântului” următoarea scrisoare de la un elev din 
satul Pasat, raionul Herţa: 


Stimată redacție, 

Vă scriu pentru prima oară, dar să Ştiţi că sunt prieten 
adevărat şi fidel al Dumneavoastră. Aştept cu nerăbdare 
fiecare număr. al ziarului “Libertatea cuvântului”, 
fiindcă este un ziar pentru mic şi mare. Doresc şi eu să-mi 
încerc micile mele creaţii în paginile acestui ziar 
interesant. Pentru prima dată, vă rog să-mi publicați 
această poezioară: 


O frunză 


O frunză pribeagă 

"A căzut în calea mea. 

Şi îmi striga disperată: 

Nu mă lăsa, nu mă lăsa; 

Of, ce greu îmi este, 

Că nu am surori 

Năprasnicul de vânt le-a ridicata nori. 

Eu am luat-o-n palmă Ss 


————— 
Şi am privitla ca, 
Ce fire necăjită 
Ce jale mi-i de ea. 
Valeri Sanduloy 


Indubitabil, Vitalie Zâgrea este, prin tipărirea 
acestor încercări poetice ale tinerilor cititori un 
căutător de talente pe care doreşte să le încurajeze şi să 
le cultive. 5 

În acest sens merită menționat şi Festivalul de 
poezie “Ilie Motrescu” care se găseşte deja la ediția a 
II-a, festival organizat de Liga Tineretului Român 
“Junimea” din regiunea Cernăuți. Întrucât concursul 
se desfăşoară pe două categorii pentru copii şi tineret, 
scopul declarat este acela de a descoperi talente 
autentice care să se afirme. 

În acelaşi timp Vitalie Zâgrea încurajează 
tinerele talente să scrie şi să publice mici reportaje. 
Astfel îl întâlnim în paginile publicației “Libertatea 
cuvântului” pe elevul Grigore Gherman din satul 
Pasat, raionul Herţa cu articole precum: “Şcoala-baza 
vieții”(nr.41 din 8 oct.2004), “Ecoul lui şi astăzi este 
viu” (nr.39 din 24 septembrie 2004), “Paradisul este pe 
Pământ” (nr.38 din 17 septembrie 2004). 

Vitalie Zâgrea diversifică tematica paginii 
Junimea a „Libertăţii cuvântului” aducând în 
rândurile cititorilor tineri şi aspecte de ordin social, 
semnate de tineri, articole care au un puternic impact. 
Astfel, în nr. 38 din 17 septembrie 2004, pagina 
Junimea a săptămânalului „Libertatea cuvântului” 
are un articol dedicat traficului de fiinţe umane. În 
articolul „Femeile noastre în Italia” autoarea Nadina 


responsabil de destinele tinerei generații româneşti din 
nordul Bucovinei. 


VITALIE ZÂGREA REDACTOR ŞEFAL__ 
REDACŢIEI EMISIUNILOR ÎN LIMBA ROMANA 
A POSTULUI DE RADIO „UCRAINA 

" INTERNAȚIONAL” 


Poziţia excepțională pe care o deține tânărul 
intelectual bucovinean la postul de radio „Ucraina 
Internaţional” ne face să emitem ipoteza că acesta 
poate deveni liderul de necontestat al românilor din 
Ucraina. 

Prin postul pe care-l ocupă, Vitalie Zâgrea 
este un european. Așa cum afirmă Vitalie Zâgrea în 
interviul acordat ziarului sucevean „CRAI NOU”, 
emisiunile redacției pe care o conduce sunt adresate 
ascultătorilor din România, Republica Moldova şi din 
Ucraina. Tematica este destul de flexibilă, de la 
probleme culturale și politice de ordin intern pănă la 
relațiile Ucrainei cu statele vecine. 

Comunitatea românească din Ucraina are 
nevoie de un lider tolerant dar ferm, are nevovie de un 
conducător tânăr format în perioada post-sovietică, 
agreat atât de autorităţile române căt și de cele 
ucrainene. 


Liderul de tip european care _să_ apere 


drepturile minorității româneşti în conformitate cu 
legislația europeană în domeniu este liderul viitorului. 
Viitorul comunității româneşti din Ucraina depinde de 
modul în care un tânăr intelectual bucovinean va şti 
să-şi asume acestrol. Noi gândim că un asemenea lider 

Poemul întâlnirii 


Într-un mediu solemn 
Copleşit de emoții 
Timid cum Sunt 

Am înghiţit în tăcere 
Fiecare cuvânt. + 
Împletit din fire de busuioc. 
Slovele de dincolo 
Răâcâie pereții 

Sub tencuiala cărora 
Găseşti oricând 
Cheie cetăţii 

Unde sunt ascunse 
Tainele universului. 


Adunați în jurul unei mese 
Creionez în memorie 

Chipul fiecăruia, 

Dar nu înainte de a sorbi 
Lacrimi de bucurie 

Picurând pe fundul paharului. 


Creionul se plimbă 


Liber prin mine, 

Făcându-și notițe 

Pentru acest poem. 

Da. Am reuşit poale 

Ceea ce nu mi se va întâmpla 
Niciodată. 

Poemul întâlnirii 

A luat Sfârşit. 


Cioban descrie cazul unei tinere care a ajuns în Italia în 
cadrul traficului de carnevie. 

Tematica cultural-socială pe care Vitalie 
Zâgrea o promovează în pagina de care răspunde în 
calitate de redactor îl recomandă ca un intelectul 


ar putea deveni în viitor Vitalie Zâgrea. Va fi o misiune 

” grea, dacă o va accepta şi se va implica, dar va fi un 
moment de referință în istoria comunității româneşti 
din Ucraina. 


Miruna Loghin (București) 


Aici, Kiev ! O emisiune pentru români 


o Imterviu cu domnul Vitalie Zâgrea, redactor-sef al Redacţiei emisiunilor în limba română a 
5 i Postului de radio »Ucraina Internațional”! Pta A da datul 


NORD ro 1 ai |” 


Amurg... 


- Domnule Vitalie Zâgrea, au trecut aproape 40 de ani de la organizarea Redacţiei emisiunilor în limba română în cadrul 
Comitetului de radio şi televiziune de stat al Ucrainei. Să nu uităm că, pe atunci, Ucraina era una dintre cele 15 republici unionale 


dacii? E târziu 
= înființării acestei redacţii & 
ale URSS. Care a fost scopul înfiinţării acestei redacţii : e SESiale riul 
- Pentru prima dată semnalele emisiunilor în limba română ale Postului de radio »Ueraina-Internațional” au ieşit în Cad f PIPI, 
eter la 1 iulie 1968. Până atunci emisiunile pentru străinătate ale radiodifuziunii ucrainene apăreau în limbile ucraineană, aă in palmete de iul. 


engleză şi germană. Fireşte, apare întrebarea: de ce pe lângă aceste redacţii s-a ivit necesitatea de a deschide o redacție de 
emisiuni în limba română și nu în alta? Problema constă în aceea că autorităţile de atunci ale României promovau, faţă de 
China, o politică aflată în contradicție cu cea dusă de Uniunea Sovietică. Adică o politică de „prietenie, colaborare şi ajutor 
reciproc”. Aceasta, în timp ce relaţiile dintre URSS şi China, după cum atestă analele istoriei, erau destul de reci, Pentru ca 
populaţia din România să ia cunoştinţă direct de politica promovată de Uniunea Sovietică față de China, a fost luată hotărârea 
ca, în cadrul Postului de radio pentru străinătate al Ucrainei, să fie creată o redacţie care să pregătească emisiuni în limba... 
moldovenească. Astfel, tacit, se recunoștea identitatea acestei limbi inventate cu cea română. 


Prin desişuri de lumină 


Umbre se strecoară mut 
Cosind iarba amintirii. 
Mierla cântă în tăcere, 
Fiarele răcnesc în somn 
Vestind tragica sosire... 
Cade-o stea 

şi încă una. 

Lumânările se sting. 


- De-a lungul anilor, după primul redactor-şef, Anton Grăjdieru, de la Chişinău, ajuns după destrămarea URSS publicist de 

frunte şi parlamentar în Republica Moldova, acest post a fost deţinut în exclusivitate de cernăuțeni: Boris Bejenar, Denis 

Gorbatiuc, Gheorghe Aiftodi. Şi iată, în prezent, această misiune vă revine dumneavoastră, tot cernăuțean, şi cel mai tânăr dintre 
redactorii-şefi. Cum se explică această preferință pentru cernăuţeni? 


La început redacția noastră avea sediul la Kiev, dar, de mai bine de trei decenii, ea a fost transferată la Cernăuţi, De ce? 
Pentru ”ă aici se puteau găsi mai uşor cadre pentru redacție, se soluţiona mai repede problema acordării spațiului locativ 
colaboratorilor redacției. Şi apoi, trebuie să recunoaştem, în Bucovina s-a păstrat cel mai bine limba română. Aşa că era firesc 
ca în fruntea unei asemenea redacții să se afle o persoană care cunoştea la perfecție atât limba română, cât şi pe cea 
ucraineană. N-am visat, nici n-am sperat vreodată că voi ajunge acolo unde sunt. Dar, probabil, aşa mi-a fost sertit să trăiesc 
cu bucuriile și necazurile întregului colectiv, să contribuim, şi pe această cale, la răspândirea cuvântului românesc. 


- Desigur, aceste emisiuni se deosebesc atât prin conţinut, cât şi prin frecvenţa transmisiei, de cele de la început. Vă rugăm să 
nevorbişi despre orientarea lor politică, aspectul tematic, cui sunt adresate, 
Emisiunile noastre sunt adresate radioascultătorilor din România, Republica Moldova şi celor din Ucraina, care cunosc 


limba română. În primul rând, noi informăm radioascultătorii despre evenimentele actuale din țară, despre relațiile Ucrainei 
cu statele vecine. În principiu, oglindim în mod obiectiv viața politică, social-economică, culturală din Ucraina. 


Nu mă cunosc 


Plouă în sufletul meu. 

Sunt ca într-un cavou. 

Soarele nu-şi mai deschide ochii spre mine. 
E frig şi e beznă în jun 

Înlăuntru plouă intens 

Cu picături cristaline 

În care se pol citi multe destine. 
Amar şi dulce 

Poţi percepe oricând 

Prin acele picături sfioase, 

Ce pătrund adânc tocmai prin oase 
Și apoi prin vine, 

Se desprind din inimă 


= Cene puteți spune despre raza de acoperire în teritoriu a emisiunilor dv,, colectivul redacțional, sursele de informaţii...? 


ş 

i : 

Emisiunile noastre au o rază de acoperire nici prea mare, nici prea mică. Suntem recepționați în peste 20 de județe din 

România, în Republica Moldova, precum și în regiunile Cernăuţi, Odesa şi Transcarpatica, Colectivul redacţiei este format 

din 13 persoane: redactori superiori, redactori, comentatori politici, redactori de emisie. Majoritatea informaţiilor le primim 
de la agenţiile de presă din Ucraina şi de la corespondenţii noștri din diferite regiuni ale țării, pă 

, 


- După câte am observat, emisiunile acordă un spațiu amplu vieții şi preocupărilor multiple ale românilor din Ucraina, 
istoriei, culturii, tradițiilor, obiceiurilor lor. Totodată, nu uitaţi de fraţii lor din Patria istorică. j 


Ne interesează în mod deosebit viața populaţiei de origine ucraineană din România, Republica Moldova, dar și viața 
românilor din țara noastră. Corespondenții noştri participă de fiecare dată la manifestările culturale organizate de societăţile 
românești din regiunea Cernăuţi, la unele acţiuni organizate de Unlunea Ucrainenilor din România (Ținutul Bucovina). În 
perspectivă, dorim să pregătim niște emisiuni în colaborare cu redacția ucraineană de la Radio România Internaţional. 
Sperăm să reuşim, 

- Cum ţineţi legătura cu radioascultătarii? Care sunt doleanţele şi preferințele acestora? La ce adresă vă pot contacta? 

Primim scrisori din majoritatea județelor din România, din Republica Moldova, din Ucraina. Radionscultătorii se 
interesează mai mult de schimbările actuale din Ucraina, Avem emisiuni muzicale la solicitarea ascultătorilor noștri, emisiuni 
literare dedicate tinerelor talente din țară și nu numai. Cei interesaţi ne pot contacta la numărul de telefon 00380372551860 
sau la adresa de e-mail: radiokiev(Ayahoo.com. De asemenea, rămânem în aşteptarea răvaşelor pe adresa redacției: 01001, 
oraşul Kiey, strada Kreşciatik 26, Radio „Ucraina-Internaţiona!”, Redacţia emisiuni în limba română. 

, ; A consemnat Ion Creţu, Cernăuţi 


(Reprodus din ziarul „Crai Nou”, Suceava, 25.10.2005) 


Ploi torențiale. 
Oare cine sunt eu? 
Plouă şi e frig. 
Nu mă cunosc, 


ITALIE 


cerea mă înghite în noapte. 
Sunt SISU şi 
Aripile ? 
FU OMAN. Ie eta 
Serise cu penița paşilor tineri 
pă revăd în noul album 
Încrustat pe la colțuri 

Cu mii de culori vii. 

E noapte şi-i târziu. 

Bat orologiile. 

Culorile îşi pierd claritatea. 


DESTIN 


E târziu 

Şi stele multe 

Cad în palmele de lut. 
Prin desişuri de lumină 
Umbrele păşesc molatic 
Cosind fire argintii 
Mierla cântă în tăcere, 
Fiarele răcnesc în voce, 
Vestind tragicul destin. 
Cade-o stea 

şi încă una. 

Lumânările se Sting 


E ZIUA TA 


Nu am găsit cuvinte 
Să le înşir pe hârtie, 
Nici vorbe 

să le arunc în vânt, 


Dar timp pentru a veni acasă. 
Cred că nu te superi. 

Eu îţi sunt cadoul 

aştept de o viaţă. 

Am venit în această zi 

Să mă ataşez la bucuriile tale, 


gândul îmi zboară-n deșerturi. 
noi se topesc sub razele lunii. 
ărind prin filele îngălbenite, 


GÂNDUL 


Mistuit de flăcări multicolore 

Sub cenuşa străvechiului anotimp 
Mai arde furișat un opaiț. 

Abia de-şi ridică lumina din palmă, 


Căci întunericul iarăşi îl înfăşoară 


Cu mii de fire argintii. 

Apoi din clepsidră 

Zâmbeşte molatic 

Prin fumul de ceară... 

Măsor timpul între eu şi trecut. 
Flacăra capătă puteri. 

Lacrimile îmi umezesc rădăcinile. 
Imagini clare îmi apar în faţă. 

E gândul ascuns în sertarele vremii. 


SFÂRŞIT DE TRECERE 


Rădăcini roditoare plutesc sub sol. 
Flori fără tulpine înfloresc în noapte 
Şi spre zori se ofilesc şi mor: 

Soarele priveşte de sub nori de ceaţă 


Haosul din jur: 

Ochii dimineţii se deschid 

Şi lacrimi ca roua: : 

Cad pe corole. 

Petalele se desprind 

Şi se transformă-n scrum de vise. 
Existenţa devine neînțeleasă 


Iar trecutul şi prezentul - 
Un viitor sec şi ciudal. 


SUNT UN NIMIC UITAI... 


Sunt un nimic uitat de viaţă 
Străpuns de vise fără sens, 
Prieteni mulți mă tot îngheaţă 

ARIE VIITORUL LIDER AL COMUNITĂŢII ROMÂNEŞTI DIN UCRAINA ? 
ȚĂCERI NOCTURNE 


Simţind tăcerile intens, 

Sunt un nimic uitat de soartă 
Sub cerul veşnic mă topesc. 
Cu ochii aruncaţi spre poartă 
La cei din juru-mi mă gândesc. 
Sunt un nimic uitat de moarte 
Tăceri funebre mă înghil. 
Lumini de ceară ard în noaple, 
Aş vrea un început Sfârşil. 
Sunt un nimic uitat uitării... 


MOMENT DE TRECERE 


Sunt grăbit; 

Timpul limitat expiră. 
Ştafeta este preluată 

De alte vârste. 

Mă miră un fapt: 
Frontiera-i liberă. 
Vameşii lipsesc. 

Se trece buluc 

Fără să intervină cineva, 
Mi-e frică. 

Nici indicatoare 

Nu prea întâlnesc. 

Aş vrea să regret, 

Dar timpul mă presează 
Grăbit prin ceață 
Observ bariera finalităţii. 


FLOAREA 
TRANDAFIRULUI DE MAI 


Privesc în jur cu ochi nedumeriţi 
La floarea trăndajirului de mai 
Scăldată-n roua zorilor 

Şi-a negurii suflare 


* Ea nu mai are nici o alinare. 


E straniu. 

Care o fi blestemul oare, Z 
Unde şi-a pierdut a sa culoare? 
Poate-i un semn ce ne vesteşte 
Trecutul ce se ofileşte 

Pe buzele acestor flori! 


Taras Șevcenko ne-a adunat împreună la Siret 


Se ştie că în luna martie, în fiecare an, ucrainenii de pretutindeni îl omagiază 
pe Geniul lor tutelar, Taras Șevcenko. Asemenea manifestări dedicate Cobzarului 
s-au desfăşurat în județul Suceava (România) în două locuri: la Măriței şi la 
Negostina Siret, i 

ia La Măriței, sărbătorirea şevcenkiană a fost organizată de Consiliul Local al 
comunei Dărmănești, în frunte cu primarul Gavril Galan, care s-a dovedit a fi şi un 
bun moderator al spectacolului artistic. La reușita spectacolului au contribuit toate 
scolile din comună, dintre profesori evidenţiindu-se Dimitrie Şveduneac, 
compozitorul și dirijorul tarafului local, precum Și Kolea Kureliuc, directorul 
Căminului Cultural. S-au recitat versuri şi s-a cântat pe versurile lui Șevcenko şi 
Eminescu, s-au interpretat scenetele lui Cragiale şi s-au interpretat cântece populare 
ucrainene și româneşti de către Loredana Luca Proțiuc, Constantin Mândrișteanu şi 
Ana Maria Bichiu. Cu același prilej, s-au omagiat 15 ani de la trecerea în nemurire a 
profesorului și poetului de expresie ucraineană lurii Racocea, prin interpretarea de 
câtre corul școlii din localitate, în primă audiție, a cântecului Măriţeia pe versurile 
acestuia și muzica lui Dimitrie Şveduneac. Evocarea personalității lui Taras 
Șevcenko de prof. Vichentie Nicolaiciuc cât și manifestarea literar muzical artistică 
dela Măriței de peste două ore s-au dovedit o reușită de excepţie, fără să fie sprijinită 
de nici o organizaţie a ucrainenilor din judeţ. Asemenea manifestări trebuie 
continuate nu numai la Măriţei, ci peste tot unde trăiesc ucrainenii de suflet, i 
A A doua manifestare, a avut loc la Negostina, unde s-au depus coroane şi 
jerbe de flori de Ja bustul lui Taras Șevcenko, continuată la Siret, unde au avut loc 
emoționante activităţi artistice, La această manifestare au participat: Excelenţa sa, 
Youri Malko, Ambasadorul Ucrainei la București, Excelenţa sa, prof. Romeo 
Săndulescu, Consulul General al României la Cernăuţi, domnul Mychailo Lienkoy 
Viceconsul la Consulatul Ucrainei de la Suceava, artişti ucraineni din judeţul 

Suceava şi artişti ucraineni din Cernăuţi şi Ivano Frankivsk, mass-media din 
România şi Ucraina, mulți alți invitați oficiali şi neoficiali. Participarea unui număr 
mare de artişti şi a oficialilor s-a datorat subvenţiei financiare alocate de U.U.R. 

Anual U.U.R.-ul primește o subvenție financiară uriaşă (peste 1.000.000 
dolari SUA) de la Guvernul României, bani proveniți de fapt de la contribuabilii 
români. 

Omagierea Prorocului poporului ucrainean Taras Șevcenko a adunat, 
credem, pentru prima oară, cele două reprezentanțe diplomatice, pe reprezentanții 
ucrainenilor din România şi pe reprezentanții românilor din Ucraina, sub semnul 
omagierii Cobzarului, A fost un eveniment de o semnificație aparte care trebuie 
continuat în folosul ambelor popoare şi state. Aşadar această manifestare de suflet 
constituie un fapt pozitiv. Cinste organizatorilor! 

Totuşi, nu putem trece cu vederea că asemenea manifestări sunt urmate de 
fiecare dată, cum a fost şi cea de la Siret, de chiolhanuri extrem de costisitoare, pe 
seama banilor proveniți de la contribuabilii români. 

Cum se poate ca Uniunea Ucrainenilor din România să arunce banii aşa de 
uşor pe asemenea petreceri, în timp ce multi ucraineni din Maramureş, din Deltă sau 
deai ia supraviețuiesc? 


Copiii ucraineni învață în unele cazuri în şcoli slab dotate. Şi aceasta se 


e ni de zile, Oare, prin organizar r asemenea petreceri pantagruelice. 
se păstrează identitatea ucrainenilor?! 
deosebire n a fost între manifestarea de la Măritei şi cea de la Siret! 


121). Dar pe banii cui? 


Prima excepțională ca evocare artistică şi modestă (aşa şi trebuie să fie!) la final: a 


Prof. Vichentie Nicolaiciuc 

Sărbătoarea Paştelui în Bucovina 


În partea de nord a României există un loc 
binecuvântat de Dumnezeu, unde piscurile 
munților falnici dau mâna cu mândrul Soare, ce 
scaldă la rândul lui văile largi şi pline de verdeață. 
Nu e altul decât Bucovina. Cu o climă aspră între 
munți, blândă în partea de şes, cu oameni paşnici şi 
ospitalieri, această parte a țării a fermecat pe toți 
acei care, fie măcar în trecere au poposit aici. Geniul 
poetic al românilor, Mihai Eminescu, şi el a trăit o 
bună perioadă de timp în Bucovina (unde a pătruns 
tainele cărților), a avut o slăbiciune pentru acest 
loc, închinându-i o poezie: “La Bucovina”. 
Nostalgia pentru locurile respective se reflectă în 
versurile acestuia: 

“N-oi uita vreodată, dulce Bucovină, 
Geniu-ţi romantic, munții în lumină, 
Văile în flori, 

Râuri resăltânde printre stânce nante, 
Apele lucinde-n dalbe diamante 

Peste câmpii-n zori.” 

Ca o reflectare a frumuseţilor acestor locuri, comparate deseori cu peisajele 
celebre ale Elveţiei, ies în fața lui Dumnezeu, sufletele oamenilor de aici, care s-au 
simțit dintotdeauna mai aproape de Acesta. Nicăieri, parcă, sărbătorile creştineşti 
nu sunt mai frumos celebrate ca aici. La loc de cinste se află sărbătoarea Paştelui, 
una din cele mai importante din calendarul creştin de pretutindeni. Febra 
pregătirilor Sărbătorii de Paşti începe cu mult timp înainte, în timpul Postului Mare, 
iar una dintre cele mai vestite preocupări ale bucovinenilor este încondeiatul 


ouălelor (închistritul ouălelor în vorba celor din zonă), un obicei prezent şi în alte: 


zone ale țării, dar nicăieri adus la nivel de artă, cum se întâmplă în Bucovina. Mai 
ales în partea muntoasă a regiunii (Brodina, Straja, Izvoarele Sucevei, Moldovița, 
Sucevita, etc.) acest obicei este bine reprezentat. 

Inscripționarea unui astfel de ou este un lucru foarte migălos, care cere 
multă răbdare, pricepere şi un deosebit gust. Tehnica utilizată este veche, iar pentru 
realizarea ei sunt necesare ceară de albine şi foarte multe culori vii, care în final vor 
alcătui o cromatică deosebită. Ca instrument de lucru este utilizat un băț de 
dimensiunile unui creion, la capătul căruia este fixat cu aţă un fir de păr din coadă de 

- cal şi careva sluji drept peniță. Cu ajutorul acestuia, motivele geometrice sau florale 
sunt desenate în straturi succesive, în funcție de culori. Fiecare dintre acestea vor fi 
perând protejate cu ceară de albine pentru ca stratul anterior să nu se deterioreze. 
Febra pregătirilor îi cuprinde pe toți locuitorii ținutului, laici sau clerici, deopotrivă. 


La Mănăstirea Suceviţa, de exemplu, 
măicuțele se îndeletnicese cu această 
activitate ca si ceilalți, punând pe coaja 
subțire, cu răbdare, strat după strat o parte 
din sufletul și dragostea lor divină. 

Cu cât Învierea “se simte” mai aproape, 
gospodinele grăbesc pregătirile pentru 
prima zi de Paşte, zi în care toată familia 
aflată în jurul mesei îndestulate şi după ce a 
postit cele şapte săptămâni, va gusta din 
bucatele pe care Domnul le-a dat cu atâta 
dărnicie. La loc de cinste se află patiseria 
casei: cozonacul, pâinea, plăcintele, 
tradiționala pască şi bineînteles colacul. 
Pregătirea acestora se face cu migală. Pasca, 
ca şi colacul, se împletește în șase şi are ca 
semn distinct Sfânta Cruce. Inainte de a fi 
introdusă în cuptor, coptura este unsă cu 
gălbenuş cu ajutorul unui pămătuf din pene 
de gâscă. Cu siguranță, tradiționalele 
plăcinte poale în brâu nu au fost uitate: Gata rumenite, răspândind un miros 
îmbietor, toate stau pe vatră la răcorit, spre încântarea gospodinei și în ochii lacomi, 
dar răbdători, ai copiilor. 

Dintre aceștia, unii se uită doar şi jinduiesc, alții, sub ochii ocrotitori ai : 
mamei ajută la copt sau chiar la învârtitul sarmalelor, un alt deliciu al bucătăriei 
tradiționale româneşti. Totul decurge într-o adâncă pace sufletească, ai casei având 
grijă ca spre seară treburile să fie încheiate, ultimul lucru ce ramâne de făcut fiind 
pregătitul coșului cu care femeile se vor duce “la sfințit”. Acesta va cuprinde câte 
ceva din bucatele ce vor sta a doua zi pe masa familiei: cozonac, pască, ouă roșii, 
cârnaț de casă, mere, etc.. Seara, înainte de începerea Slujbei de Înviere, îmbrăcați în 
hainele de sărbătoare, îsi vor îndrepta paşii spre biserică. 

Dar iată că soseşte miezul nopții. Sfânta taină a Învierii se săvârşeşte anunțată de 
îndemnul preotului: “Veniţi de luaţi lumină!”. 

Lumânările credincioşilor se contopesc acum cu liniștea sufletească a creştinilor 
la auzul veştii “Hristos a înviat!”, răspunsul venind din inimă “Adevărat că a 
înviat!”. În Noaptea Sfântă la biserică se adună întreaga colectivitate creştină unde 
Slujba de Înviere va dura până spre dimineață când toate gospodinele vor primi 
binecuvântarea bucatelor din partea preotului. Abia după aceea își vor îndrepta 
paşii spre casă. 
Av. Mircea Rusu 


Invierea Mântuitorului 


Învierea Mântuitorului, al cărei imn - Troparul 
Paştilor - este cel mai triumfal pe care l-a cântat şi l-a auzit 
vreodată neamul omenesc, creează în noi, creştinii, o stare 
sufletească ce nu se poate compara cu nici una din cele 
prin care trec oamenii. Ea este efectul unei uşurări, unei 
bucuri;, unei încrederi şi unei nădejdi, pe care n-o poate 
produce în om, nici un alt fapt, nici un alt sentiment, nici o 
schimbare, nici o emoție din cele ce pot încerca sufletul 
nostru. 

Această bucurie pascală este îndeosebi 


caracteristică Bisericii Ortodoxe. Nici una din celelalte - 


Biserici nu simte şi nu exprimă cu bogăția şi harul 
imnografic semnificaţiile, puterea și binecuvântarea 
Învierii lui Hristos. Imnul Învierii este un strigăt de triumf. 
şi de bucurie care ne ridică până la cer, este o stare 
sufletească unică și incomparabilă, este privilegiul şi 
fericirea noastră de creștini! 

Când lisus Mântuitorul trăia în suferință şi 
umilire in zilele patimilor, EI era, privindu-L omenește, 
cel mai nefericit, mai părăsit, mai neajutorat, mai 
năpăstuit, mai zdrobit dintre toți oamenii. Niciodată 
un om n-a fost mai greu lovit pentru binele ce făcea, mai 
dușmănește tratat, mai crunt batjocorit, jignit, huiduit, 
torturat și profanat, ca lisus Hristos. 

Biruințele omenești crează stări relative, limitate 
şi schimbătoare, dar Biruinţa lui lisus Hristos a creat o 
stare absolută și permanentă, o stare morală de natura, 
mărimea, puterea și importanța spiritului, Biruința lui 
Hristos a îndreptat un rău imens și cutremurător și a 
întemeiat o realitate spirituală salvatoare. Fără Învierea 
lui Hristos, azi nu exista creștinism și nici Biserica; sau, 
cum zice Apostolul, nu era propovăduirea și credința. 
Fără Învierea lui Hristos, trăiam în întuneric şi ne târam 
în viciu, ne închinam la idoli. Fără Învierea lui Hristos, 
omenirea era și azi sufletește cu 2000 de ani în urmă sau, 
poate, prin regres, cu mult mai mult, în barbarie şi mizerie 
morală. Ce ar fi fost omenirea fără Învierea lui Hristos, 
fără creştinism. și fără Biserică, fără Apostoli, fără 
Evanghelie, fără Sfinţi, fără credință, fără sublima iubire 
creştină, fără multele și marile idei și fapte de bine și de 
cultură aduse de creștinism, fără miile de martiri care au 
cucerit cu suferințe și cu sânge dreptul omului la 
libertatea de gândire și de credință, fără virtuțile sublime 
și fără instituțiile de binefacere incomparabile ale 
creştinismului, fără capodoperele de gândire, de caritate 
și de artă cu care creştinismul a umplut, a înnobilat şi a 
ridicat lumea ? 

Creștinismul este tot ce a cunoscut mai sfânt, mai 


binefăcător şi mai salvator neamul omenesc, creştinismul 
este opera Jertfei şi a Învierii lui Hristos. 

Din moartea şi din Învierea Lui credem şi ne 
mântuim şi trăim în marile idei morale care au devenit 
patrimoniul omenirii întregi. Învățătura şi misiunea Lui 
s-au verificat prin Moartea şi Învierea Lui; Moartea şi 
Învierea lui au dat Creştinismului sens şi viață, au dat sens 
morții şi învierii noastre. Lumea păgână cunoaște 
moartea dar nu cunoaşte Învierea; ea trăieşte pământeşte, 
mărginit, fizic, fără perspectiva vieţii viitoare. Trăieşte în 


iluzii și plăceri o viaţă ca de colivie, peste care apasă 
imens, inert și greu mormântul. 

Moartea şi Învierea lui Hristos ne-au asigurat 
pentru totdeauna înțelegerea, puterea și triumful 
creștinismului în lume. Dreptul, tăria și nădejdea noastră 
de biruință şi de mântuire stau în Moartea şi Învierea lui 
Hristos, pentru că Moartea şi Învierea lui Hristos sunt 

mântuirea şi Învierea noastră. Această certitudine ne 
întăreşte. sufleteşte ca o putere dumnezeiască. 
Creștinismul trăieşte din Moartea şi Învierea lui Hristos, 
Biruința lui lisus Hristos, prin moartea Sa, asupra morții, 
este biruința creştinismului prin Hristos asupra răului şi a 
lumii. Biruința Lui este biruința noastră de la EI, în 
suferința noastră pentru EL. 

"Dumnezeul duhurilor şi a tot trupul”, zice 
rugăciunea pentru morţi, a biruit moartea şi a surpat pe 
diavol. Aceasta a facut-o Mântuitorul pentru toți 
credincioșii Săi. Pentru noi, creştinii, moartea este pentru 
totdeauna biruită şi diavolul surpat, Hristos e biruitor în 
veci. Lupta şi cauza Lui e câştigată pentru totdeuna. 
Realitatea morții Lui a spulberat socotelile nebuneşti ale 
celor care au gândit şi au voit să-L ascundă lumii. 
Ipocrizia s-a demascat, infamia s-a vădit, Hristos a înviat, 
martorii au mărturisit şi noi am crezut. 

Prin Învierea lui Hristos, grija cea mare şi 
durerea au trecut. În Învierea lui Hristos avem suprema 
bucurie, putere şi garanție a nădejdilor noastre: Hristos a 
Inviat! Adevărul şi dreptatea Lui nu mai pot fi pecetluite 
în nici un mormânt. Moartea şi răul s-au biruit, spaima 
cea mare a trecut. Cele mai grele zile pe care le-a trecut 
până acum omenirea au fost ziua morții şi a şederii lui 
Hristos în mormânt. Nici un război, nici o năvălire, nici un 
asediu, nici o prigoană, nici foamete, nici boală, nici 
cutremur, nici un cataclism, nici o nenorocire n-au putut 
întrista şi amenința omenirea cum a făcut-o Moartea lui 
Hristos, Hristos a înviat şi a biruit, pentru EI şi pentru 
noi. În perspectiva nouă a vieții creştine, credem şi biruim 
prin Moartea şi Învierea lui Hristos, murim pentru a învia 
şi înviem pentru a trăi în veci cu Hristos. Prin suferință şi 
moarte ne bucurăm de Înviere; prin Înviere ne bucurăm 
şi triumfăm în triumtul lui Hristos, ca triumfal nostru. El 
a murit pentru noi și a triumfat pentru noi. În Moartea 
Lui stă mântuirea noastră, în Învierea Lui stă biruința 
noastră, 

Bucuria pascală, pe care Biserica Ortodoxă o 
evocă intens şi solemn patruzeci de zile, este bucuria şi 
nădejdea noastră cea mai mare, nu doar patruzeci dezile, 
ci de fiecare zi şi ceas al vieții noastre de creştin, de fiecare 
zi şi ceas. Cu fiecare cântare pascală şi cu fiecare salut 
pascal "Hristos a Înviat!"', adeverim, mărturisim şi trăim 
marele Lui Cuvânt dumnezeiesc: "În lume necazuri veţi 
avea, dar îndrăzniți, Eu am biruit lumea" (loan 16,33). În 
această biruință credem şi izbândim, cântând imnul 
triumtului creştin: HRISTOS A ÎNVIAT! ca 

4 loana Pânzar 


